بالنسبة للناس اللي كتهضر على السن وهاد النقاش الطويل، فهي كتهضر بعقلية ديال الأندية، حيت الأندية كتحتاج للاعبين شباب بحكم كتكون كتعلب على مجموعة من البطولات (محلية، قارية…) وتقدر توصل 60 ماتش، داك الشي علاش كيخصها عناصر شابة تقدر تبقى بنفس المستوى تقريبا العام كامل، وكذلك باش تخلق ما يسمى "فلسفة الفريق" و"هوية النادي"، حيت الأندية بشكل عام هي عبارة عن شركات كدير الاستثمار، وكتبغي تشري وتبيع فاللاعبين، وكذلك دير قاعدة جماهيرية بواسطة أسماء كتمثل الفرقة.